
DR.30.10.2002 27 
 

  

Saya menyentuh perkara ini, Tuan Pengerusi, kerana saya menganggap proses 
perpaduan negara dalam multiracial, multicultural set-up ini bukan mudah untuk 
dilaksanakan.  Apa yang kita telah capai ini, kita bersyukur ke hadrat Allah tetapi kita mesti 
teruskan dan Jabatan Perpaduan mesti bersungguh-sungguh dalam melaksanakan 
program ini, mesti dipantau, mesti diberi latihan secukupnya dan tidak guna menggunakan 
wang yang begitu banyak, akhirnya tidak mendatangkan kesan.  Terima kasih.   

Tuan Pengerusi:  Parit.   

12.03 tgh.   

Tuan Haji Mat Basir bin Rahmat [Parit]: Assalamualaikum Warahmatullahi 
Wabarakatuh. Terima kasih Tuan Pengerusi kerana memberi izin untuk saya turut serta 
dalam perbahasan Bajet peringkat Jawatankuasa. Saya akan menyentuh dalam Butiran 
03000 – Perpaduan Negara.   

Perpaduan Nasional menjadi asas kepada kekuatan negara. Justeru, perpaduan nasional 
memang menjadi satu keperluan yang mendesak terutamanya bagi membentuk ketahanan 
negara daripada ancaman musuh-musuh luar. Dalam usaha mencapai matlamat perpaduan 
nasional, Dasar Pelajaran Kebangsaan, Dasar Kebudayaan Kebangsaan, penggunaan 
bahasa kebangsaan dilihat seolah-olah masih gagal memenuhi matlamat tersebut.  Dalam 
pada itu, kerajaan yang ada sekarang sudah tidak semantap dahulu untuk mencapai 
matlamat tersebut. Buktinya, daripada segi aspek pendidikan sahaja, pengenalan kaum 
berasaskan pendidikan yang diterima dapat dilihat rata-rata pelajar Melayu menerima 
pendidikan di Institut Pengajian Tinggi Awam atau IPTA, manakala kebanyakan pelajar 
bukan Melayu menuntut di IPTS di luar negara.   

 Pelajar yang berada di bandar, daripada golongan ibu bapa yang berpendapatan 
tinggi, kemungkinan lebih cekap berbahasa Inggeris dibandingkan dengan pelajar di luar 
bandar.  Keadaan ini lebih merumitkan lagi apabila jurang digital semakin melebar apabila 
pelajar bandar lebih menguasai teknologi maklumat dibandingkan dengan pelajar luar 
bandar. Kesannya, tentulah lepasan sekolah luar bandar tidak mampu bersaing dengan 
lepasan pelajar di bandar bagi mendapatkan pekerjaan. Akhirnya, masalah pengenalan 
kaum mengikut pekerjaan masih lagi tidak dapat diatasi, malah jurangnya semakin 
menebal. Penekanan terhadap bahasa Inggeris dalam sistem persekolahan, jika tidak 
diselia dan disenggarakan dengan baik pula akan menyebabkan bahasa Melayu tidak lagi 
menjadi bahasa perhubungan yang dapat menyatukan generasi akan datang.   

Jika aspek pendidikan kita gagal, mengindoktrinasikan atau mendidik pelajar 
supaya bersatu, apatah lagi dalam bidang ekonomi yang berpunca daripada asas 
pendidikan yang diterima. Perpaduan sebelum merdeka terjalin kerana kita sama-sama 
berjuang untuk merebut kuasa daripada penjajah. Selepas merdeka, perebutan kuasa itu 
beralih di kalangan sesama pemimpin-pemimpin parti politik.  Namun demikian, oleh kerana 
parti politik yang berkuasa ialah Barisan Nasional, yang ditunjangi UMNO, maka perebutan 
kuasa berlaku di kalangan pemimpin UMNO. Jadi, orang Melayu dalam UMNOlah yang 
menjadi punca perpecahan.  Sejarah membuktikan pemilihan UMNO menjadi episod konflik  
kuasa itu pada tahun 1987, 1993,1996 dan 1999. Akhir-akhir ini, persoalan perpaduan 
Melayu cuba dicanangkan...... 

Tuan Pengerusi: Yang Berhormat, Yang Berhormat, berucap di atas dasar 
sahaja, ya.   

Tuan Haji Mat Basir bin Rahmat: Ya.   

Tuan Pengerusi:  Sekarang, kita dalam Jawatankuasa.   

Tuan Haji Mat Basir bin Rahmat:  Baik Tuan Pengerusi.   

Tuan Pengerusi:  Tolong, tolong ya.   

Tuan Haji Mat Basir bin Rahmat: Akhir-akhir ini, persoalan perpaduan Melayu 
cuba dicanangkan kembali. Media massa menjalankan propaganda perlunya bersatu 
menyokong kerajaan yang ada. Taat setia dan bersyukur kepada pemerintah yang ada, 
media massa juga menuduh pembangkang khususnya PAS sebagai pemecah belah 



Saya menyentuh perkara ini, Tuan Pengerusi, kerana saya menganggap proses perpaduan negara dalam multiracial, multicultural set-up ini bukan mudah untuk dilaksanakan. Apa yang kita telah capai ini, kita bersyukur ke hadrat Allah tetapi kita mesti teruskan dan Jabatan Perpaduan mesti bersungguh-sungguh dalam melaksanakan program ini, mesti dipantau, mesti diberi latihan secukupnya dan tidak guna menggunakan wang yang begitu banyak, akhirnya tidak mendatangkan kesan. Terima kasih. Tuan Pengerusi: Parit. 12.03 tgh. Tuan Haji Mat Basir bin Rahmat [Parit]: Assalamualaikum Warahmatullahi Wabarakatuh. Terima kasih Tuan Pengerusi kerana memberi izin untuk saya turut serta dalam perbahasan Bajet peringkat Jawatankuasa. Saya akan menyentuh dalam Butiran 03000- Perpaduan Negara. Perpaduan Nasional menjadi asas kepada kekuatan negara. Justeru, perpaduan nasional memang menjadi satu keperluan yang mendesak terutamanya bagi membentuk ketahanan negara daripada ancaman musuh-musuh luar. Dalam usaha mencapai matlamat perpaduan nasional, Dasar Pelajaran Kebangsaan, Dasar Kebudayaan Kebangsaan, penggunaan bahasa kebangsaan dilihat seolah-olah masih gagal memenuhi matlamat tersebut. Dalam pada itu, kerajaan yang ada sekarang sudah tidak semantap dahulu untuk mencapai matlamat tersebut. Buktinya, daripada segi aspek pendidikan sahaja, pengenalan kaum berasaskan pendidikan yang diterima dapat dilihat rata-rata pelajar Melayu menerima pendidikan di Institut Pengajian Tinggi Awam atau IPTA, manakala kebanyakan pelajar bukan Melayu menuntut di IPTS di luar negara. Pelajar yang berada di bandar, daripada golongan ibu bapa yang berpendapatan tinggi, kemungkinan lebih cekap berbahasa Inggeris dibandingkan dengan pelajar di luar bandar. Keadaan ini lebih merumitkan lagi apabila jurang digital semakin melebar apabila pelajar bandar lebih menguasai teknologi maklumat dibandingkan dengan pelajar luar bandar. Kesannya, tentulah lepasan sekolah luar bandar tidak mampu bersaing dengan lepasan pelajar di bandar bagi mendapatkan pekerjaan. Akhirnya, masalah pengenalan kaum mengikut pekerjaan masih lagi tidak dapat diatasi, malah jurangnya semakin menebal. Penekanan terhadap bahasa Inggeris dalam sistem persekolahan, jika tidak diselia dan disenggarakan dengan baik pula akan menyebabkan bahasa Melayu tidak lagi menjadi bahasa perhubungan yang dapat menyatukan generasi akan datang. Jika aspek pendidikan kita gagal, mengindoktrinasikan atau mendidik pelajar supaya bersatu, apatah lagi dalam bidang ekonomi yang berpunca daripada asas pendidikan yang diterima. Perpaduan sebelum merdeka terjalin kerana kita sama-sama berjuang untuk merebut kuasa daripada penjajah. Selepas merdeka, perebutan kuasa itu beralih di kalangan sesama pemimpin-pemimpin parti politik. Namun demikian, oleh kerana parti politik yang berkuasa ialah Barisan Nasional, yang ditunjangi UMNO, maka perebutan kuasa berlaku di kalangan pemimpin UMNO. Jadi, orang Melayu dalam UMNOlah yang menjadi punca perpecahan. Sejarah membuktikan pemilihan UMNO menjadi episod konflik kuasa itu pada tahun 1987, 1993,1996 dan 1999. Akhir-akhir ini, persoalan perpaduan Melayu cuba dicanangkan...... Tuan Pengerusi: Yang Berhormat, Yang Berhormat, berucap di atas dasar sahaja, ya. Tuan Haji Mat Basir bin Rahmat: Ya. Tuan Pengerusi: Sekarang, kita dalam Jawatankuasa. Tuan Haji Mat Basir bin Rahmat: Baik Tuan Pengerusi. Tuan Pengerusi: Tolong, tolong ya. Tuan Haji Mat Basir bin Rahmat: Akhir-akhir ini, persoalan perpaduan Melayu cuba dicanangkan kembali. Media massa menjalankan propaganda perlunya bersatu menyokong kerajaan yang ada. Taat setia dan bersyukur kepada pemerintah yang ada, media massa juga menuduh pembangkang khususnya PAS sebagai pemecah belah.